న్యూఢిల్లీ, ఏప్రిల్ 1: ‘మన యువతరం వేగవంతంగా ఆలోచించి.. పనిచేస్తుంది.. సత్ఫలితాలను సాధిస్తుంది. వారికి సహనం లేదనడం కరెక్టు కాదు. ఏదైనా కొత్త ఆవిష్కరణ చేసేటప్పుడు ఎదురుదెబ్బలు తగులుతాయి. వాటి వల్ల మీ స్థైర్యం, ఉత్తేజం దెబ్బతినకూడదు. టెక్నాలజీ, ఆవిష్కరణలు విప్లవాత్మక మార్పులు తీసుకొస్తున్నాయి. ఫ్లాపీలు, టేప్ రికార్డర్లు, వాక్మెన్ చరిత్రలో కలిసిపోయాయి. సంప్రదాయాలను నూతన ఆవిష్కరణలతో సవాల్ చేసేవారినే చరిత్ర గుర్తుంచుకుంటుంది’ అని ప్రధాని నరేంద్ర మోదీ స్పష్టం చేశారు. ప్రస్తుతం ‘ఇంటర్నెట్ ఆఫ్ థింగ్స్(ఐవోటీ)’ శకం నడుస్తోందని, సమాచార సాంకేతిక పరిజ్ఞానం (ఐటీ)తో దైనందిన సమస్యలను పరిష్కరించుకోవచ్చని అన్నారు. కృత్రిమ మేధోసంపత్తి, త్రీడీ టెక్నాలజీ.. కాలగమనంలో వస్తున్న మార్పులకు ప్రతీకలని చెప్పారు. కేంద్ర మానవ వనరుల అభివృద్ధి శాఖ చొరవతో శనివారం స్మార్ట్ ఇండియా హ్యాకథాన్లో పాల్గొన్న 10 వేల మంది విద్యార్థులనుద్దేశించి ఆయన వీడియో కాన్ఫరెన్స్ ద్వారా ప్రసంగించారు. వీరిలో ఎక్కువ మంది ఇంజనీరింగ్ విద్యార్థులే. ఈ సందర్భంగా మోదీ ఐటీ మంత్రం ఉద్బోధించారు. సమాజం ఎదుర్కొంటున్న దైనందిన సమస్యల పరిష్కారానికి ఐటీని ఉపయోగించుకోవాలని పిలుపిచ్చారు నూతన ఆవిష్కర్తలు ఈ పరిష్కారాలను కనుక్కోవాలని సూచించారు. న్యూ ఇండియా, స్మార్ట్ సిటీలు. నగదు రహిత లావాదేవీల వంటి తన పథకాలకు సాంకేతికతే మూలమని చెప్పారు. విద్యార్థులు విజ్ఞానానికి, నైపుణ్యానికి మధ్య తేడా తెలుసుకకోవాలని సూచించారు.నైపుణ్యాభివృద్ధిపై వారు దృష్టి సారిస్తే.. దేశంలో నిపుణుల సంఖ్య అధికమవుతుందని, అది అభివృద్ధి ఫలాలను అందిస్తుందని.. నవభారతం ఆవిర్భావానికి దోహదపడుతుందని తెలిపారు. విద్యార్థుల్లో కొత్త ఆవిష్కరణలపై ఆసక్తి పెంచేందుకే హ్యాకథాన్ ఏర్పాటు చేశామని, 29 ప్రభుత్వ శాఖలు ఈ ప్రక్రియలో పాలుపంచుకుంటున్నాయని వెల్లడించారు. హ్యాకథాన్లో యువత సూచించే పరిష్కారాలకు తార్కిక ముగింపు ఇస్తామని చెప్పారు. భారతీయ యువత ఇతరుల వద్ద పనిచేయడం కంటే ఉపాధి అవకాశాలు సృష్టించాలని కోరుకుంటున్నారని కొనియాడారు. వారు ఎన్నో ప్రశ్నలు వేస్తున్నారని, ఇది చాలా మంచి పరిణామమని తెలిపారు. ‘ప్రాచీన కాలం నుంచి విజ్ఞానంలో భారత ప్రపంచానికి మార్గదర్శిగా ఉంది. సున్నా ఇక్కడే ఆవిర్భవించింది. ఉపనిషత్తుల నుంచి ఉపగ్రహాల వరకు మన విజ్ఞానం పయనించింది. ఇప్పుడు సమాజం ఎదుర్కొంటున్న అనేకానేక సమస్యలకు ఐటీ ద్వారానే పరిష్కారం కనుక్కోవాలి. సమాజం సాంకేతికత దిశగా పయనిస్తోంది’ అని తెలిపారు. ఈ సందర్భంగా పలు నగరాలకు చెందిన పలువురు విద్యార్థులతో ఆయన సంభాషించారు కూడా. స్వాతంత్ర్యానికి ముందు స్వాతంత్య్రం కోసం ప్రతి భారతీయుడు ఏ విధంగా కలలు కన్నాడో అలాగే అందరూ నవభారత స్వప్నం కనాలని పిలుపిచ్చారు. ప్రభుత్వానికి అంతా తెలుసని, అన్ని సమస్యలకు అదే పరిష్కారాలు కనుక్కుంటుందని భావించడం భ్రమ అని అన్నారు. ప్రభుత్వం వెలుపల ఉండేవారి వద్ద కూడా మంచి మంచి ఆలోచనలు ఉంటాయని, వారు ఆ ఆలోచనలను పంచుకుంటే ఉభయులు కలిసి సమస్యలను పరిష్కరించవచ్చని తెలిపారు. హ్యాకథాన్లో పాల్గొంటున్నవారు.. సమాజం నిత్యం ఎదుర్కొంటున్న 500కు పైగా సమస్యలు, సవాళ్లకు పరిష్కారాలు కనుగొనాల్సి ఉందని గుర్తుచేశారు. ఇది విద్యార్థులకు చాలెంజ్ మాత్రమే కాదని, అవకాశం కూడానని చెప్పారు. మీ సామర్థ్యాన్ని గవర్నెన్స్లో సక్రమంగా ఉపయోగిస్తే పలు సానుకూల ఫలితాలు వస్తాయన్నారు. డ్రైవరు రహిత వాహనాల వంటి కొత్త ఆవిష్కరణలు రాబోయే రోజుల్లో చాలా కీలకమని చెప్పారు. స్మార్ట్సిటీ పథకంలో కొత్త ఆవిష్కరణలకే పెద్ద పీట వేస్తున్నామని గుర్తుచేశారు. కొత్త కొత్త ఆలోచనలను సంరక్షించుకోవాలని, ఆలోచించడం మానుకోవద్దని తెలిపారు. చాలా మంది పారిశ్రామికవేత్తలు తొలుత నిరాదరణకు గురయ్యారని, కానీ ఆ తర్వాత వారు వందల కోట్ల డాలర్ల విలువ చేసే సంస్థలను స్థాపించారని గుర్తుచేశారు. ఆదినాథ్ అనే విద్యార్థి మోదీతో సంభాషించేందుకు సిద్ధమవగా.. ‘అక్కడో ఆదిత్యనాథ్ (యూపీ సీఎం) ఉన్నారు.. ఇప్పుడింకో ఆదినాథ్ వచ్చాడు’ అని ప్రధాని సరదాగా వ్యాఖ్యానించారు. రాజకీయాల్లోకి వచ్చేందుకు ఆసక్తి ఉందా అని ఆ విద్యార్థిని ఆయన ప్రశ్నించారు.
newdhilly, epril 1: ‘mana yuvataram vegavantamgaa aalochinchi.. panichestundi.. satphalitaalanu saadhistundi. vaariki sahanam ledanadam karektu kaadu. edaina kotta aavishkarana chesetappudu edurudebbalu tagulutaayi. vaati valla mee sthairyam, uttejam debbatinakudadu. technology, aavishkaranalu viplavaatmaka maarpulu teesukostunnaayi. flapylu, tape recorderlu, wackmen charitralo kalisipoyayi. sampradaayaalanu noothana aavishkaranalatho sawal chesevarine charitra gurtunchukuntundi’ ani pradhaani narendra modii spashtam chesaru. prastutam ‘internet af things(ivoty)’ sakam nadustondani, samachara saanketika parignaanam (it)thoo dainandina samasyalanu parishkarinchukovachchani annaru. krutrima medhosampatti, treedy technology.. kaalagamanamlo vastunna maarpulaku prateekalani cheppaaru. kendra manava vanarula abhivruddhi saakha choravatho sanivaaram smart india hackathanlo palgonna 10 vela mandi vidyaarthulanuddesi aayana veedio conferens dwara prasanginchaaru. veerilo ekkuva mandi injaneering vidyaarthule. ee sandarbhamgaa modii it mantram udbodhinchaaru. samajam edurkontunna dainandina samasyala parishkaaraaniki itni upayoginchukovalani pilupicchaaru noothana aavishkartalu ee parishkaaraalanu kanukkovalani suuchimchaaru. nyoo india, smart siteelu. nagadu rahita lavadevila vanti tana pathakaalaku saanketikate moolamani cheppaaru. vidyaarthulu vignaanaaniki, naipunyaaniki madhya teda telusukakovalani suuchimchaaru.naipunhyaabhivruddhipai vaaru drushti saariste.. desamlo nipunula sankhya adhikamavutundani, adhi abhivruddhi phalaalanu andistundani.. navabhaaratam aavirbhaavaaniki dohadapadutundani telipaaru. vidyaarthullo kotta aavishkaranalapai aasakti penchenduke hackathan erpaatu chesamani, 29 prabhutva saakhalu ee prakriyalo paalupanchukuntunnaayana velladinchaaru. hackathanlo yuvata suchinche parishkaaraalaku taarkika mugimpu istamani cheppaaru. bhaarateeya yuvata itarula vadda panicheyadam kante upaadhi avakaasaalu srushtinchaalani korukuntunnarani koniyaadaaru. vaaru enno prasnalu vestunnarani, idhi chala manchi parinaamamani telipaaru. ‘praacheena kaalam nunchi vignaanamlo bhaarata prapanchaaniki maargadarsigaa undi. sunna ikkade aavirbhavinchindi. upanishattula nunchi upagrahaala varaku mana vignaanam payaninchindi. ippudu samajam edurkontunna anekaneka samasyalaku it dwarane parishkaaram kanukkovali. samajam saanketikata disagaa payanistondi’ ani telipaaru. ee sandarbhamgaa palu nagaraalaku chendina paluvuru vidyaarthulatho aayana sambhaashinchaaru kuudaa. swaatantryaaniki mundu swaatantyram kosam prati bhaarateeyudu e vidhamgaa kalalu kannado alaage andaruu navabhaarata swapnam kanaalani pilupicchaaru. prabhutvaaniki antaa telusani, anni samasyalaku adhe parishkaaraalu kanukkuntundani bhavinchadam bhrama ani annaru. prabhutvam velupala undevari vadda kuudaa manchi manchi aalochanalu untaayani, vaaru aa aalochanalanu panchukunte ubhayulu kalisi samasyalanu parishkarinchavachchani telipaaru. hackathanlo paalgontunnavaaru.. samajam nityam edurkontunna 500ku paiga samasyalu, savaallaku parishkaaraalu kanugonalsi undani gurtuchesaaru. idhi vidyaarthulaku challenj matrame kaadani, avakaasam kuudaanani cheppaaru. mee saamarthyaanni gavarnenslo sakramamgaa upayogiste palu saanukuula phalitaalu vastaayannaaru. draivaru rahita vahanala vanti kotta aavishkaranalu raboye rojullo chala keelakamani cheppaaru. smartsity pathakamlo kotta aavishkaranalake pedda peeta vestunnamani gurtuchesaaru. kotta kotta aalochanalanu samrakshinchukovalani, aalochinchadam maanukovaddani telipaaru. chala mandi paarisraamikavettalu toluta niraadaranaku gurayyarani, cony aa tarvaata vaaru vandala kotla dalarla viluva chese samsthalanu sthaapinchaarani gurtuchesaaru. adinath ane vidyaarthi modiitoe sambhaashinchenduku siddhamavagaa.. ‘akkado aadityanath (up cm) unnaaru.. ippudinko adinath vachaadu’ ani pradhaani saradaagaa vyaakhyaaninchaaru. rajakeeyaalloki vachenduku aasakti undaa ani aa vidyaarthini aayana prasninchaaru.